L 90/14 Jurnalul Oficial al Uniunii Europene 2.4.2015 DECIZIA (UE) 2015/547 A COMISIEI din 1 aprilie 2015 privind cerințele de siguranță care trebuie îndeplinite de standardele europene pentru şemineuri cu alcool fără coș de fum în conformitate cu Directiva 2001/95/CE a Parlamentului European și a Consiliului privind siguranța generală a produselor (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2001/95/CE a Parlamentului European şi a Consiliului din 3 decembrie 2001 privind siguranța generală a produselor (!), în special articolul 4 alineatul (1) litera (a), întrucât: (1) Produsele care sunt conforme standardelor naţionale care transpun standardele europene elaborate în temeiul Directivei 2001/95/CE și menționate în Jurnalul Oficial al Uniunii Europene beneficiază de o prezumție de siguranță. (2)  Standardele europene trebuie elaborate pe baza cerințelor care au rolul de a garanta că produsele care sunt conforme cu aceste standarde satisfac cerința generală de siguranță prevăzută la articolul 3 din Directiva 2001/95|CE. (3 În prezent nu există niciun standard european pentru șemineurile cu alcool fără coş de fum deşi, conform studiilor existente, există mai multe pericole asociate cu acestea ('), (). Multe modele sunt proiectate cu rezervoare de combustibil detaşabile care sunt introduse într-o incintă în interiorul şemineului şi, prin urmare, combustibilul ar putea să curgă în interiorul incintei. Acestea ar putea să se evapore, să se încălzească și să explodeze, cauzând o combustie subită. Răspândirea rapidă a flăcărilor expune utilizatorul la riscul de arsuri şi poate aprinde materialele din jur. Realimentarea unui șemineu cu etanol atunci când este încă fierbinte este foarte periculoasă, deoarece etanolul se poate evapora rapid, se poate aprinde şi poate provoca o explozie. Modelele mobile plasate pe podea ar putea fi poziționate prea aproape de materiale combustibile și, în consecință, ar putea provoca incendii. Instalarea incorectă a șemineurilor de perete poate provoca supraîncălzirea care, la rândul ei, ar putea conduce la desprinderea şemineului de pe perete în timpul funcționării (). De asemenea, pentru modelele mobile plasate pe podea există riscul de răsturnare. Dacă acestea se răstoarnă, combustibilul aprins iese din şemineu, iar focul se răspândeşte în încăpere. (4) Arderea combustibililor în şemineuri cu alcool fără coș ar putea pune în pericol sănătatea umană. În cazul unei arderi incomplete se produce monoxid de carbon, o substanță toxică. În cazul unei arderi complete, se produce dioxid de carbon, care este periculos pentru sănătate și poate duce la hiperventilare. (5)  În plus, instalarea şemineurilor fără coş nu necesită o inspecție a autorităților competente. (6) Prin urmare, este necesar să se stabilească cerinţele necesare care să garanteze că astfel de șemineuri cu alcool fără coș satisfac cerința generală de siguranță prevăzută la articolul 3 din Directiva 2001/95/CE. (7)  Măsurile prevăzute în prezenta decizie sunt conforme cu avizul Comitetului privind siguranța generală a produselor, () JOL11,15.1.2002,p.4. () Storesund A. K, Mai T.T. & Sesseng C, 2010, Șemineuri cu etanol fără coş. O evaluare (Ethanol-fuelled, flue-less fireplaces. An evaluation), SINTEF. http:/|nbl.sintef.no/publication]lists|docs/NBL_A09127.pdf () http:/furww.si .dk/content/dţî)wnload/5561 77087 |version|1/file/Report*+-+Bio+fireplacest-+v5-3+(2).pdf (') http:/|vwww.cpsc.gov/CPSCPUB/PREREL/prhtml11/11164.html